Úradný vestník L 236 , 23/09/2003 S. 0869 - 0870



C. KVALITA VÔD 1. 31983 L 0513: Smernica Rady 83/513/EHS z 26. septembra 1983 o limitných hodnotách a kvalitatívnych cieľoch pre vypúšťanie kadmia (Ú. v. ES L 291, 24.10.1983, s. 1) v znení naposledy zmenenom a doplnenom predpisom: - 31991 L 0692: smernica Rady 91/692/EHS z 23.12.1991 (Ú. v. ES L 377, 31.12.1991, s. 48). Bez ohľadu na ustanovenia článku 3 a prílohy I smernice 83/513/EHS sa limitné hodnoty pre vypúšťanie kadmia do vôd uvedené v článku 1 smernice Rady 76/464/EHS o znečistení spôsobenom určitými nebezpečnými látkami vypúšťanými do vodného prostredia spoločenstva [6] do 31. decembra 2004 na Malte nevzťahujú na odpadové vody vypúšťané z Ras il-Ħobż, do 31. decembra 2006 na odpadové vody vypúšťané zIċ-Ċumnija a do 31. marca 2007 na odpadové vody vypúšťané z Wied Għammieq. 2. 31986 L 0280: Smernica Rady 86/280/EHS z 12. júna 1982 o limitných hodnotách a kvalitatívnych cieľoch pre vypúšťanie niektorých nebezpečných látok uvedených v zozname I prílohy k smernici 76/464/EHS (Ú. v. ES L 181, 4.7.1986, s. 16) v znení naposledy zmenenom a doplnenom predpisom: - 31991 L 0692: smernica Rady 91/692/EHS z 23.12.1991 (Ú. v. ES L 377, 31.12.1991, s. 48). Bez ohľadu na ustanovenia článku 3 a prílohy II smernice 86/280/EHS sa limitné hodnoty pre vypúšťanie trichlórmetánu do vôd uvedené v článku 1 smernice Rady 76/464/EHS o znečistení spôsobenom určitými nebezpečnými látkami vypúšťanými do vodného prostredia spoločenstva [6] do 30. septembra 2004 na Malte nevzťahujú na elektrárne Marsa a Delimara, do 31. decembra 2004 na odpadové vody vypúšťané z Ras il-Ħobż, do 31. decembra 2006 na odpadové vody vypúšťané z Iċ-Ċumnija a do 31. marca 2007 na odpadové vody vypúšťané z Wied Għammieq. Ďalej sa na Malte nebudú uplatňovať limitné hodnoty pre vypúšťanie trichlóretylénu a perchlóretylénu, a to do 31. decembra 2004 na odpadové vody vypúšťané z Ras il-Ħobż, do 31. decembra 2006 na odpadové vody vypúšťané z Iċ-Ċumnija a do 31. marca 2007 na odpadové vody vypúšťané z Wied Għhammieq. 3. 31991 L 0271: Smernica Rady 91/271/EHS z 21. mája 1991 o čistení komunálnych odpadových vôd (Ú. v. ES L 135, 30.5.1991, s. 40) v znení zmenenom a doplnenom predpisom: - 31998 L 0015: smernica Komisie 98/15/ES z 27.2.1998 (Ú. v. ES L 67, 7.3.1998, s. 29). a) Bez ohľadu na ustanovenia článku 3 smernice 91/271/EHS sa na Malte nebudú do 31. októbra 2006 plne uplatňovať požiadavky na zberné systémy komunálnych odpadových vôd, pričom sa však dodržia tieto čiastkové ciele: - do pristúpenia je potrebné dosiahnuť súlad so smernicou pre kraj Marsa a Gozo-Main, t. j. 24 % celkového množstva biologicky odstrániteľného znečistenia; - do 30. júna 2004 je potrebné dosiahnuť súlad so smernicou pre Južnú Maltu, t. j. 67 % celkového množstva biologicky odstrániteľného znečistenia; - do 31. decembra 2005 je potrebné dosiahnuť súlad so smernicou pre Gharb v Gozo a Nadour v Gozo, t. j. ďalšie 1 % celkového množstva biologicky odstrániteľného znečistenia. b) Bez ohľadu na ustanovenia článku 4 smernice 91/271/EHS sa na Malte nebudú do 31. marca 2007 plne uplatňovať požiadavky na čistenie komunálnych odpadových vôd, pričom sa však dodržia tieto čiastkové ciele: - do pristúpenia je potrebné dosiahnuť súlad so smernicou pre kraj Marsa, t. j. 19 % celkového množstva biologicky odstrániteľného znečistenia; - do 31. októbra 2004 je potrebné dosiahnuť súlad so smernicou pre Gozo-Main, t. j. ďalších 5 % celkového množstva biologicky odstrániteľného znečistenia; - do 31. decembra 2005 je potrebné dosiahnuť súlad so smernicou pre Gharb v Gozo a Nadour v Gozo, t. j. ďalšie 1 % celkového množstva biologicky odstrániteľného znečistenia; - do 31. októbra 2006 je potrebné dosiahnuť súlad so smernicou pre Severnú Maltu, t. j. ďalších 8 % celkového množstva biologicky odstrániteľného znečistenia. 4. 31998 L 0083: Smernica Rady č. 98/83/ES z 3. novembra 1998 o kvalite vody určenej na ľudskú spotrebu (Ú. v. ES L 330, 5.12.1998, s. 32). Bez ohľadu na ustanovenia článku 5 ods. 2 a článku 8 a časti B prílohy I smernice 98/83/ES sa hodnoty stanovené pre ukazovatele fluoridov a dusičnanov neuplatňujú na Malte do 31. decembra 2005. [6] Ú. v. ES L 129, 18.5.1976, s. 23, smernica v znení naposledy zmenenom a doplnenom smernicou 2000/60/ES (Ú. v. ES L 327, 22.12.2000, s. 1). --------------------------------------------------